રાજ્ય સરકાર દ્વારા જમીન માપણીની રી-સર્વેની કામગીરી સેટેલાઈટ મારફતે ખાનગી એજન્સીઓ ને કોન્ટ્રાક આપી કામગીરી હાથધરવામાં આવી હતી જેમાં જમીન માપણીમાં અનેક ગોટાળા બહાર આવતા ખેડૂતોમાં ભારે ઉગ્ર રોષ ફાટી નીકળ્યો છે જમીન માપણીના રીસર્વે ની કામગીરીમાં આવેલા વાંધાના નિકાલ માટેની સરકારી નીતિ અને કર્મચારીઓ પર કરતા દબાણ ના વિરોધમાં અરવલ્લી જીલ્લાના લેન્ડ રેકર્ડસ વિભાગના કર્મચારીઓએ સરકાર સામે રણસીંગુ ફુક્યું છે ૧૭ ડિસેમ્બર થી કાળી પટ્ટી ધારણ કર્યા બાદ તેમના પ્રશ્નોનું યોગ્ય નિરાકરણ નહિ આવેતો ૩૧ ડિસેમ્બરે રાજ્ય બહારના લેન્ડ રેકર્ડસના કર્મચારીઓ સામુહિક રજા પર અને ૧૬ જાન્યુઆરીથી અચોક્કસ મુદતની હડતાળની ચીમકી ઉચ્ચારી છે